NER บวก 4% ลุ้นคว้าโรงไฟฟ้าชุมชน 4 MW โบรกฯ ชูเป้า 10 บ. จับตากำไรโตแกร่ง
NER บวก 4% ลุ้นคว้างานโครงการโรงไฟฟ้าชุมชน กำลังผลิต 4 MW หลังกกพ.เคาะผ่านขั้นตอนอุทธรณ์ โบรกฯ แนะ “ซื้อ” ชูเป้า 10 บ. จับตากำไรปีนี้โตกว่าเท่าตัว
14 ก.ย. 2564

ผู้สื่อข่าวรายงานว่าวันนี้ (14 ก.ย.2564) ราคาหุ้นบริษัท นอร์ทอีส รับเบอร์ จำกัด (มหาชน) หรือ NER ณ เวลา 15.11 น. อยู่ที่ระดับ 7.80 บาท เพิ่มขึ้น 0.30 บาท หรือ 4.00% โดยทำจุดสูงสุดที่ 7.80 บาท และทำจุดต่ำสุดที่ 7.55 บาท ด้วยมูลค่าการซื้อขาย 332.08 ล้านบาท

ทั้งนี้ด้วยราคาหุ้น NER ที่ปรับตัวขึ้นบนกระดานนั้นสืบเนื่องมาจากสำนักงานคณะกรรมการกำกับกิจการพลังงาน (กกพ.) เปิดเผยรายชื่อบริษัทที่ผ่านขั้นต้อนอุทธรณ์ผู้ที่ไม่ผ่านข้อเสนอทางเทคนิคโครงการโรงไฟฟ้าชุมชนในครั้งก่อนหน้า โดย NER ได้ผ่านขั้นตอนอุทธรณ์ในครั้งนี้ ทางด้านของ นายชูวิทย์ จึงธนสมบูรณ์ ประธานเจ้าหน้าที่ บริหาร NER แสดงความมั่นใจว่าจะสามารถเป็นหนึ่งในผู้ชนะการประมูลในครั้งนี้ จากราคาที่บริษัทฯเสนอให้ผลตอบแทนกับชุมชนในระดับที่สูง อีกทั้งบริษัทฯยังสามารถบริหารจัดการเรื่องของวัตถุดิบได้ด
ด้านบริษัทหลักทรัพย์ เคทีบีเอสที จำกัด (มหาชน) ระบุในบทวิเคราะห์ (13 ก.ย.2564) โดยทางฝ่ายวิจัยมีมุมมองเป็นบวกเล็กน้อยต่อประเด็นดังกล่าว โดยหาก NER สามารถชนะการประมูลในครั้งนี้จะมี Upside ต่อประมาณการปี 2565 ที่เพิ่มขึ้น 4% จากการคาดการณ์ของโครงการโรงไฟฟ้า 4 MW จะมีกำไรสุทธิ 80 ล้านบาท
ทั้งนี้ทาง กกพ. กำหนดให้มีการเปิดซองพิจารณาด้านราคา ในวันที่ 20 กันยายน 2564 และเสนอต่อ กกพ. พิจารณาในวันที่ 22 กันยายน 2021 โดยสำนักงาน กกพ. จะประกาศรายชื่อผู้ผ่านการพิจารณาคัดเลือกเข้าร่วมโครงการฯอย่างเป็นทางการ ภายในวันที่ 23 กันยายน 2564
อย่างไรก็ตามทางฝ่ายวิจัยยังคงประมาณการกำไรสุทธิปี 2564 อยู่ที่ 1,863 ล้านบาท เพิ่มขึ้น 117% จากงวดเดียวกันของปีก่อน และปี 2565 อยู่ที่ 2,077 ล้านบาท เพิ่มขึ้น 12% จากงวดเดียวกันของปีก่อน แนะนำ “ซื้อ” ที่ราคาเป้าหมาย 10.00 บาท อิงปี 2565 ค่า PER ที่ 9.00 เท่า
 